#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. Január 23-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

**1. Farkas K. és Szabadnép utcában forgalmi rend változtatás bevezetése**

2022. december hónapban megtartott közmeghallgatáson lakossági felszólalás hangzott el a Farkas Károly utca forgalmi rendjével kapcsolatosan. A körzet képviselőjével és a lakókkal több egyeztetést is lefolytatott a Hivatal a Farkas Károly és a Szabadnép utca sebesség, várakozási és súlykorlátozás bevezetésével kapcsolatban, azonban konkrét javaslat nem érkezett. A 2023. decemberében megtartott közmeghallgatáson két lakó ismételten felszólalt a Farkas Károly utcával kapcsolatosan. A közmeghallgatáson ismételten elhangzott problémák ismeretében polgármester úr felkérte Dr. László Győző alpolgármester urat, hogy a lakók által kért forgalmi rend módosítási javaslatok kerüljenek meghatározásra. Dr. László Győző alpolgármester úr kezdeményezésére 2024. január 10-én a körzet képviselőjének jelenlétében lefolytatott megbeszélésen az alábbi javaslatok kerültek elfogadásra az érintett felek részéről:

* Farkas K. utca teljes szakaszán 30 km-es sebességkorlátozás bevezetése,
* Farkas K. utcában 7,5 t tehergépkocsival behajtani tilos súlykorlátozás bevezetése, kivéve áruszállítás kiegészítő jelzőtáblával jelezve,
* Farkas K. utcában a Kalló utca és a Prága utca közötti szakaszon várakozási korlátozás bevezetése kiegészítő táblával (padka) együtt a telephelyek felőli oldalon,
* Farkas K. u. 25. sz. ingatlan elé várakozási korlátozás bevezetése, mely a Pipacs utcáig tartana. A várakozási korlátozást a körzet Képviselője későbbi egyeztetés folyamán módosította megállási korlátozásra,
* 2024. augusztus 1. napjától a Galamb utca és a Szabadnép utca között várakozási korlátozás kerül bevezetésre az autókereskedés felőli oldalon, illetve a Galamb utca és a Farkas K. u. 95. sz. ház között kerül bevezetésre várakozási korlátozás,
* 2024. augusztus 1. napjától a Farkas K. utca és a Szabadnép utca teljes szakaszán autóbusz behajtási korlátozás kerül bevezetésre.

A fenti forgalmi rend változtatás kivitelezésének becsült költsége bruttó 2,5-3,0 millió Ft.

**2. Vasút utcában megállási korlátozás bevezetése**

Lakossági és Képviselői megkeresés érkezett az Önkormányzathoz, hogy a Vasút u. 41-43. számú ingatlanokra történő be- és kihajtás nehézkes az ingatlan előtt parkoló autók miatt, ezért kérik a jelenlegi várakozási korlátozás helyett megállási korlátozás bevezetését az ingatlanok előtt.

**3. Szelestey László utca – Nádasdy Ferenc utcai csomópont**

Az elmúlt időszak tapasztalatai alapján a csomópont közlekedési biztonságának növelése érdekében további forgalom-technikai beavatkozásokat tartok szükségesnek, ezek az alábbiak:

* A Nádasdy Ferenc utcában mindkét irányból a menetirány szerinti jobb oldalon az utolsó fákat el kell távolítani, hogy a forgalmi jelzések minden évszakban jól észlelhetők legyenek. Ugyanezen helyeken az utolsó parkoló helyeket meg kell szüntetni a rálátási háromszög szabadon tartása érdekében. A megszűnő parkoló helyeket újra kell füvesíteni, és „pollerekkel” fizikailag is meg kell akadályozni a parkolás lehetőségét.
* A Nádasdy Ferenc utcában fenti irányok esetében javasolt kihelyezni a megállási kötelezettség előrejelzése érdekében az „Elsőbbségadás kötelező”, a „STOP” feliratot és az előjelzett tábla távolságát feltüntető kiegészítő jelzőtáblákat (KRESZ 16. ábra). Ezen táblák kihelyezése esetén új oszlop állítására nincs szükség, a meglévő közvilágítási lámpák oszlopai igénybe vehetők.
* Javaslom a jobb észlelhetőség érdekében a már meglévő kijelölt gyalogos-átkelő helyeket jelző táblákat új, sárgakeretes táblákra cserélni, valamint a Nádasdy Ferenc utca mindkét irányában a „Kijelölt gyalogos-átkelőhely” (KRESZ 103. ábra) és az „Állj! Elsőbbségadás kötelező” (KRESZ 11. ábra) jelzőtáblákat a bal oldalon is megismételni.
* A Szelestey László utcában a vasútállomás felől érkező járművek számára javasolt előre jelezni a csomópontban a kerékpárosok keresztirányú közlekedését a KRESZ 95/c. ábra szerinti jelzőtábla kihelyezésével.
* A Nádasdy Ferenc utca északi ágán a Szelestey László utca 59. szám melletti parkolóhely megszüntetésével a Semmelweis Ignác utca felől érkező forgalom számára biztosítani kell a kijelölt gyalogos-átkelőhelyhez az 50 méteres távolságból való felismerhetőséget. Ehhez a gyalogos-átkelőhely utáni „Várakozó hely” (KRESZ 111. ábra) jelzőtáblát 15 m-rel át kell helyezni.
* A Nádasdy F. utca déli ágán a bal oldalon a Nádasdy F. u. 27. szám melletti illegálisan használt „várakozóhely” újra füvesítését és „pollerekkel” történő lezárását javaslom.
* A csomópont jobb beláthatóságának biztosítása érdekében a Nádasdy F. utcában a Széll K. utca felől érkezők számára forgalomtechnikai tükör kihelyezését javaslom.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. január „ ”**

/: **Horváth Soma** :/

**HATÁROZATI JAVASLAT**

**….…./2024. (I.22.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. a.) A Bizottság egyetért a Farkas K. utcában az alábbi forgalmi rend változtatással:

* A Farkas K. utca teljes szakaszán 30 km-es sebességkorlátozás kerüljön bevezetésre,
* A Farkas K. utcában 7,5 t tehergépkocsival behajtani tilos súlykorlátozás kerüljön bevezetésre, kivéve áruszállítás kiegészítő jelzőtáblával jelezve,
* A Farkas K. utcában a Kalló utca és a Prága utca közötti szakaszon várakozási korlátozás kerüljön bevezetése kiegészítő táblával (padka) együtt a telephelyek felőli oldalon,
* A Farkas K. u. 25. sz. ingatlan elé megállási korlátozás kerüljön bevezetése, mely a Pipacs utcáig fog tartani.

1. b.) A Bizottság egyetért a Farkas K. és a Szabadnép utcában 2024. augusztus 1. napjától az alábbi forgalmi rend változtatással:

* 2024. augusztus 1. napjától a Galamb utca és a Szabadnép utca között várakozási korlátozás kerüljön bevezetésre az autókereskedés felőli oldalon, illetve a Galamb utca és a Farkas K. u. 95. sz. ház között kerüljön bevezetésre várakozási korlátozás,
* 2024. augusztus 1. napjától a Farkas K. utca és a Szabadnép utca teljes szakaszán autóbusz behajtási korlátozás kerüljön bevezetésre.

1. A Bizottság egyetért azzal, hogy a Vasút utca 41-43. sz. ingatlanok előtt a jelenlegi várakozási korlátozás helyett megállási korlátozás kerüljön bevezetésre.
2. A Bizottság egyetért a Szelestey László utca – Nádasdy Ferenc utcai csomópontban az alábbiak szerinti forgalmi rend változtatással:

* A Nádasdy Ferenc utcában mindkét irányból a menetirány szerinti jobb oldalon az utolsó fákat el lehet távolítani. Ugyanezen helyeken az utolsó parkoló helyeket meg kell szüntetni a rálátási háromszög szabadon tartása érdekében. A megszűnő parkoló helyeket újra kell füvesíteni, és „pollerekkel” fizikailag is meg kell akadályozni a parkolás lehetőségét.
* A Nádasdy Ferenc utcában fenti irányok esetében az „Elsőbbségadás kötelező”, a „STOP” feliratot és az előjelzett tábla távolságát feltüntető kiegészítő jelzőtáblákat (KRESZ 16. ábra) kell kihelyezni.
* A már meglévő kijelölt gyalogos-átkelő helyeket jelző táblákat új, sárgakeretes táblákra kell cserélni, és a Nádasdy Ferenc utca mindkét irányában a „Kijelölt gyalogos-átkelőhely” (KRESZ 103. ábra) és az „Állj! Elsőbbségadás kötelező” (KRESZ 11. ábra) jelzőtáblákat a bal oldalon is meg kell ismételni.
* A Szelestey László utcában a vasútállomás felől érkező járművek számára a csomópontban a kerékpárosok keresztirányú közlekedését a KRESZ 95/c. ábra szerinti jelzőtábla kihelyezésével kell előjelezni.
* A Nádasdy Ferenc utca északi ágán a Szelestey László utca 59. szám melletti parkolóhelyet meg kell szüntetni, a gyalogos-átkelőhely utáni „Várakozó hely” (KRESZ 111. ábra) jelzőtáblát 15 m-rel át kell helyezni.
* A Nádasdy F. utca déli ágán a bal oldalon a Nádasdy F. u. 27. szám melletti illegálisan használt „várakozóhely” újra füvesítését és „pollerekkel” történő lezárását el kell végezni.
* A csomópontban a Nádasdy F. utcában a Széll K. utca felől érkezők számára forgalomtechnikai tükröt kell kihelyezni.

1. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Kelemen Krisztián, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1 a.) pont esetén: 2024. március 15. az időjárás függvényében

1 b.) pont esetén: 2024. augusztus 1.

2. pont esetén: 2024. március 15. az időjárás függvényében

3. pont esetén: 2024. március 15. az időjárás függvényében

**….…./2024. (I.23.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. a.) A Bizottság egyetért a Farkas K. utcában az alábbi forgalmi rend változtatással:

* A Farkas K. utca teljes szakaszán 30 km-es sebességkorlátozás kerüljön bevezetésre,
* A Farkas K. utcában 7,5 t tehergépkocsival behajtani tilos súlykorlátozás kerüljön bevezetésre, kivéve áruszállítás kiegészítő jelzőtáblával jelezve,
* A Farkas K. utcában a Kalló utca és a Prága utca közötti szakaszon várakozási korlátozás kerüljön bevezetése kiegészítő táblával (padka) együtt a telephelyek felőli oldalon,
* A Farkas K. u. 25. sz. ingatlan elé megállási korlátozás kerüljön bevezetése, mely a Pipacs utcáig fog tartani.

1. b.) A Bizottság egyetért a Farkas K. és a Szabadnép utcában 2024. augusztus 1. napjától az alábbi forgalmi rend változtatással:

* 2024. augusztus 1. napjától a Galamb utca és a Szabadnép utca között várakozási korlátozás kerüljön bevezetésre az autókereskedés felőli oldalon, illetve a Galamb utca és a Farkas K. u. 95. sz. ház között kerüljön bevezetésre várakozási korlátozás,
* 2024. augusztus 1. napjától a Farkas K. utca és a Szabadnép utca teljes szakaszán autóbusz behajtási korlátozás kerüljön bevezetésre.

1. A Bizottság egyetért azzal, hogy a Vasút utca 41-43. sz. ingatlanok előtt a jelenlegi várakozási korlátozás helyett megállási korlátozás kerüljön bevezetésre.
2. A Bizottság egyetért a Szelestey László utca – Nádasdy Ferenc utcai csomópontban az alábbiak szerinti forgalmi rend változtatással:

* A Nádasdy Ferenc utcában mindkét irányból a menetirány szerinti jobb oldalon az utolsó fákat el lehet távolítani. Ugyanezen helyeken az utolsó parkoló helyeket meg kell szüntetni a rálátási háromszög szabadon tartása érdekében. A megszűnő parkoló helyeket újra kell füvesíteni, és „pollerekkel” fizikailag is meg kell akadályozni a parkolás lehetőségét.
* A Nádasdy Ferenc utcában fenti irányok esetében az „Elsőbbségadás kötelező”, a „STOP” feliratot és az előjelzett tábla távolságát feltüntető kiegészítő jelzőtáblákat (KRESZ 16. ábra) kell kihelyezni.
* A már meglévő kijelölt gyalogos-átkelő helyeket jelző táblákat új, sárgakeretes táblákra kell cserélni, és a Nádasdy Ferenc utca mindkét irányában a „Kijelölt gyalogos-átkelőhely” (KRESZ 103. ábra) és az „Állj! Elsőbbségadás kötelező” (KRESZ 11. ábra) jelzőtáblákat a bal oldalon is meg kell ismételni.
* A Szelestey László utcában a vasútállomás felől érkező járművek számára a csomópontban a kerékpárosok keresztirányú közlekedését a KRESZ 95/c. ábra szerinti jelzőtábla kihelyezésével kell előjelezni.
* A Nádasdy Ferenc utca északi ágán a Szelestey László utca 59. szám melletti parkolóhelyet meg kell szüntetni, a gyalogos-átkelőhely utáni „Várakozó hely” (KRESZ 111. ábra) jelzőtáblát 15 m-rel át kell helyezni.
* A Nádasdy F. utca déli ágán a bal oldalon a Nádasdy F. u. 27. szám melletti illegálisan használt „várakozóhely” újra füvesítését és „pollerekkel” történő lezárását el kell végezni.
* A csomópontban a Nádasdy F. utcában a Széll K. utca felől érkezők számára forgalomtechnikai tükröt kell kihelyezni.

1. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1 a.) pont esetén: 2024. március 15. az időjárás függvényében

1 b.) pont esetén: 2024. augusztus 1.

2. pont esetén: 2024. március 15. az időjárás függvényében

3. pont esetén: 2024. március 15. az időjárás függvényében